laion/Wikipedia-Exotic huggingface dataset:
প্রণব কুমার বড়ুয়া

প্রণব কুমার বড়ুয়া (জন্ম ২৩ আগস্ট ১৯৩৪- মৃত্যু ২৮ এপ্রিল ২০২৪) একজন বাংলাদেশি অধ্যাপক ও শিক্ষাবিদ ছিলেন। শিক্ষায় বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে। তিনি বাংলাদেশ আওয়ামী লীগের উপদেষ্টা পরিষদের একজন সদস্য হিসেবে দায়িত্ব পালন করেছেন। প্রণব ১৯৩৪ সালের ২৩ আগস্ট চট্টগ্রাম জেলার রাউজান উপজেলার আবুরখীল গ্রামে জন্মগ্রহণ করেন। তিনি বাংলা সাহিত্য ও পালিতে এমএ ডিগ্রি অর্জন করেন। প্রথম শ্রেণীতে পেশাগত বিএড ডিগ্রি লাভ করার পর কলকাতা বিশ্ববিদ্যালয় থেকে পিএইচডি ডিগ্রি অর্জন করেন। এছাড়াও তিনি ধর্মীয় শিক্ষা যেমন পালি সূত্র, আদ্ধ্য, বিনয় আদ্ধ্য, অভিধর্ম আদ্ধ্যর ওপর ডিগ্রি অর্জন করেন। প্রণব শিক্ষক হিসেবে তার কর্মজীবন শুরু করেন। ৩৫ বছরের শিক্ষকতা জীবনে তিনি ঢাকা বিশ্ববিদ্যালয়ের পালি বিভাগে খন্ডকালীন অধ্যাপক হিসেবেও শিক্ষকতা করেছেন। কানুনগোপাড়া কলেজ, রাঙ্গুনিয়া কলেজ, অগ্রসর বালিকা মহাবিদ্যালয় এবং কুণ্ডেশ্বরী বালিকা মহাবিদ্যালয়ের অধ্যক্ষ হিসেবে দায়িত্ব পালন করেন। এছাড়া বিভিন্ন সময়ে সহকারী প্রধান শিক্ষক, উপাধ্যক্ষ হিসেবে দায়িত্ব পালন করেছেন। তিনি চট্টগ্রামে শিক্ষা বিস্তারে বিশেষ করে নারী শিক্ষা বিস্তারে গুরুত্বপূর্ণ ভূমিকা পালনের পাশাপাশি বেশ কিছু শিক্ষাপ্রতিষ্ঠান স্থাপন করেছেন। প্রণব কুমার বেশি কিছু গ্রন্থ লিখেছেন তার মধ্যে উল্লেখযোগ্য হল: মুক্তিযুদ্ধে বাঙালি বৌদ্ধদের অবদান বাংলাদেশের বৌদ্ধ ধর্ম ও সংস্কৃতি অতীশ দীপংকর বৌদ্ধ আচরণবিধি মহাথেরোকে যেভাবে দেখেছি পৃথিবীর পথে পথে গৌতম বুদ্ধের জীবন ও বাণী শতবর্ষের বৌদ্ধ সাহিত্যিকদের অবদান ও সমাজজীবন থাই রাজা কর্তৃক রাজগৌরব সম্মাননা মহাত্মা গান্ধী জাতীয় পুরস্কার মাদার তেরেসা পুরস্কার বৌদ্ধ রত্ন উপাধি ড. আহমেদ কর প্রজ্ঞাদীপ পুরস্কার অল সিলং বুড্ডিস্ট সম্মাননা ধর্মাদিপতি ও প্রজ্ঞাচর্চা সম্মাননা, ভারত "Milan, 20 others named for Ekushey Padak"। Daily Sun (ইংরেজি ভাষায়)। সংগ্রহের তারিখ ৬ ফেব্রুয়ারি ২০১৯।  "Bangladesh Awami League"। www.albd.org। ২০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৯।  "একুশে পদক পেলেন চট্টগ্রামের তিনজন"। dainikazadi। সংগ্রহের তারিখ ২০ এপ্রিল ২০১৯। [স্থায়ীভাবে অকার্যকর সংযোগ] "একুশে পদক পেলেন চট্টগ্রামের ৩ বিশিষ্টজন"। banglanews24.com। সংগ্রহের তারিখ ২০ এপ্রিল ২০১৯।
বাউড়িয়া রেলওয়ে স্টেশন

বাউড়িয়া রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি বাউড়িয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২৪ কি.মি. দূরে স্টেশনটি অবস্থিত। বাউড়িয়া রেলওয়ে স্টেশনটি পশ্চিমবঙ্গের বজবজ ঘাট রোড, বাউড়িয়া তে অবস্থিত। স্টেশন কোড হল (বিভিএ)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি চেঙ্গাইল এবং নলপুর এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "বাউড়িয়া রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
২০১৮ পাকিস্তান ক্রিকেট দলের ইংল্যান্ড সফর

পাকিস্তান ক্রিকেট দল দুইটি টেস্ট ক্রিকেট খেলার জন্য ইংল্যান্ড সফর করে, যা এপ্রিল থেকে জুন ২০১৮-এ অনুষ্ঠিত হয়। পাকিস্তান টসে জিতে ব্যাটিংয়ের সিদ্ধান্ত নেয়। বৃষ্টির কারণে ২ ও ৩ দিনে কোনও খেলা সম্ভব হয়নি। দুপুরের খাবারের আগে ৪র্থ দিনে কোনও খেলা সম্ভব হয়নি, বৃষ্টির কারণেও। নর্দাম্পটনশায়ার টসে জিতে ব্যাটিংয়ের সিদ্ধান্ত নেয়। পাকিস্তান টসে জিতে ব্যাটিংয়ের সিদ্ধান্ত নেয়। ইংল্যান্ড টসে জিতে ব্যাটিংয়ের সিদ্ধান্ত নেয়। ডোম বেস ইংল্যান্ড) তার টেস্ট অভিষেক হয়। অ্যালাস্টেয়ার কুক (ইংল্যান্ড) সমান অ্যালান বর্ডারের টানা ১৫৩ টেস্টে খেলার রেকর্ড। এই প্রথম ছিল ১৯৯৫ সাল থেকে যে ইংল্যান্ড তাদের গ্রীষ্মের উদ্বোধনী ঘরের টেস্টটি হারিয়েছিল। পাকিস্তান টসে জিতে ব্যাটিংয়ের সিদ্ধান্ত নেয়। বৃষ্টির কারণে দ্বিতীয় দিন ১৪:৪৫ এ আগে কোনও খেলা সম্ভব হয়নি। স্যাম কারেন (ইংল্যান্ড) ও উসমান সালাহউদ্দিন (পাকিস্তান) সব তার টেস্ট অভিষেক হয়। অ্যালাস্টেয়ার কুক (ইংল্যান্ড) সর্বাধিক পরপর টেস্টে খেলতে একটি নতুন রেকর্ড স্থাপন করেছে (১৫৪)। "Future Tours Programme" (পিডিএফ)। International Cricket Council। সংগ্রহের তারিখ ২৪ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ECB consider annual day-night Test after Edgbaston success"। The Telegraph। সংগ্রহের তারিখ ২৪ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "England schedule for 2018 confirmed"। England and Wales Cricket Board। সংগ্রহের তারিখ ৫ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কলাকান্দা ইউনিয়ন

কলাকান্দা বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন। কলাকান্দা ইউনিয়নের আয়তন ৩,২১৯ একর। ২০১১ সালের পরিসংখ্যান অনুযায়ী কলাকান্দা ইউনিয়নের জনসংখ্যা ৯,৯৫৪ জন। এর মধ্যে পুরুষ ৪,৯২৭ জন এবং মহিলা ৫,০২৭ জন। মোট পরিবার ২,০২৯টি। মতলব উত্তর উপজেলার পশ্চিমাংশে কলাকান্দা ইউনিয়নের অবস্থান। এ ইউনিয়নের উত্তরে ষাটনল ইউনিয়ন, পূর্বে ছেংগারচর পৌরসভা, দক্ষিণে মোহনপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন ও আধারা ইউনিয়ন অবস্থিত। কলাকান্দা ইউনিয়ন মতলব উত্তর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নে মোট ৭টি গ্রাম রয়েছে। যথা: ১.দশানী, ২.মিলারচর, ৩.হানিরপাড়, ৪.কলাকান্দা, ৫.সাতানী, ৬.লতুরদী এবং ৭.বাহেরচর পাঁচানি। ২০১১ সালের পরিসংখ্যান অনুযায়ী কলাকান্দা ইউনিয়নের সাক্ষরতার হার ৬১.৪%। মতলব উত্তর উপজেলা মতলব উত্তর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১০ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
বাংলাবাজার ইউনিয়ন

বাংলাবাজার ইউনিয়ন নামে বাংলাদেশে মোট ২টি ইউনিয়ন রয়েছে। যথা: বাংলাবাজার ইউনিয়ন, দোয়ারাবাজার; (সুনামগঞ্জ জেলা) বাংলাবাজার ইউনিয়ন, মুন্সীগঞ্জ সদর; (মুন্সীগঞ্জ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মেজকর্তা

মেজকর্তা বাংলা সাহিত্যের একটি কাল্পনিক চরিত্র। এই চরিত্রটি সৃষ্টি করেন খ্যাতনামা সাহিত্যিক প্রেমেন্দ্র মিত্র। মেজকর্তার প্রথম কাহিনী তেনা-রা প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। মেজকর্তার গল্পগুলি অলৌকিক, রহস্য আর হাস্যরসের এক সুচারু মিশেল। মামাবাবু, ঘনাদা, পরাশর বর্মা - এই কালজয়ী চরিত্র তিনটি সৃষ্টি করার পরেও প্রায় সত্তরোর্ধ প্রেমেন্দ্র মিত্র তৈরি করলেন আরও এক ব্যতিক্রমী চরিত্র মেজকর্তা। কলকাতার ৪৫ নং বাসের সিটে পড়ে থাকা বেওয়ারিশ লাল শালুর পুঁটলিতে মেজকর্তার খেরোর খাতাটি খুঁজে পান লেখক। সেখান থেকে মেজকর্তা সিপাহী বিদ্রোহের সময়ের মানুষ ( মেজকর্তার খেরোখাতা গল্পে লেখক অনুমান করেন), এমনকি তার নামটিও জানা যায়না। গল্পগুলি থেকে জানা যায়, মেজকর্তা মোটামুটি বেশ সচ্ছল এক পরিবারের ছেলে, যা ওঁর কথাবার্তায় পরিষ্কার। তাই খাওয়া পরার যখন চিন্তা নেই তখন উনি মজে থাকেন তার এক অদ্ভুত বিটকেলে শখ নিয়ে – ভূত শিকার করার শখ। চর মারফত উনি খবর পান কখন কোথায় কোন হানাবাড়ি আছে যেখানে ভূত থাকতে পারে। বটকেষ্ট, নসুরাম দাস, কখনোবা মুকুন্দরাম (ইনি নিজেই প্রেতাত্মা) তাকে নিত্যনতুন ভূতের খবর জোগাড় করে এনে দেয়। তারপর তিনি নিজে গিয়ে উঠেন সেইসব ভূতুড়ে বাড়িতে। করেন রাত্রিবাস। আর হানাবাড়ি মানেই যে সবসময় এঁদো পাড়াগাঁ নয়, কলকাতার ইট-কাঠ-পাথরের বাড়িতেও, এমনকি এক গল্পে একটি লাইব্রেরিতেও তিনরাত কাটিয়েছেন মেজকর্তা। তবে তিনি ভূত দেখে কখনোই ভয় পাননি। এরকমও হয়েছে, তিনি মানুষ জানতে পেরে এক ভূত তোতলাতে তোতলাতে তল্লাট ছাড়া হয়েছিল। মেজকর্তার প্রথম আখ্যান তেনা-রা প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। এরপর মেজকর্তার অন্যান্য কাহিনীগুলি আনন্দমেলা, কিশোর ভারতী, পক্ষিরাজ ও সবজান্তা মজারু শিশু-কিশোর পত্রিকাগুলিতে বিভিন্ন সময়ে প্রকাশিত হয়। ‘ভূত শিকারী মেজকর্তা’ (নাথ ব্রাদার্স, বৈশাখ ১৩৮৭) গ্রন্থে সংকলিত হয় ছয়টি মেজকর্তা-কাহিনী। এরপরে ‘মেজকর্তার ভৌতিক গল্প’ [পরে পরিবর্তিত নাম ‘ভূত যদি বোকা হয়’] (শৈব্যা প্রকাশন বিভাগ, ১৯৮৬)-তে ছিল মেজকর্তা সিরিজের নয়টি গল্প।সর্বশেষ প্রকাশিত ‘ভূত-শিকারি মেজকর্তা এবং...’ (দে’জ পাবলিশিং, ২০০৯) বইতেও মেজকর্তার নয়টি গল্পই ছিল। তবে ভূত যদি ভীতু হয় এবং ভূতেদের বিশ্বাস নেই শীর্ষক গল্পদুটি এ যাবৎ অগ্রন্থিতই থেকে গিয়েছে। তেনা-রা - আনন্দমেলা, বৈশাখ,১৩৮৩ মেজকর্তার খেরোখাতা - আনন্দমেলা পূজাবার্ষিকী, ১৩৮৩ মাথায় চন্দ্রবিন্দু - শারদীয়া কিশোর ভারতী, ১৩৮৩ ভূত-শিকারী মেজকর্তা - আনন্দমেলা পূজাবার্ষিকী, ১৩৮৪ ভূতেরা বড় মিথ্যুক - আনন্দমেলা, আশ্বিন, ১৩৮৫ ভূত যদি ভুলো হয় - শারদীয়া কিশোর ভারতী, ১৩৮৫ ভূত যদি ভক্ত হয় - আনন্দমেলা পূজাবার্ষিকী, ১৩৮৭ ভূত যদি ভীতু হয় - শারদীয়া কিশোর ভারতী, ১৩৮৭ ভূত যদি রসিক হয় - সবজান্তা মজারু, জানুয়ারি, ১৯৮৩ ভূতেদের বিশ্বাস নেই - পক্ষিরাজ, এপ্রিল – মে, ১৯৮৩ ভূত যদি বোকা হয় - শারদীয় পক্ষিরাজ, ১৩৯১ একপর্ণিকা: অমর চরিত্রকথা: প্রেমেন্দ্রর তিন সেপাই - সৌরভ চক্রবর্তী Blogus : Premendra Mitra's Mejokarta : Headpieces
বাংলাদেশের বিদ্যালয়ের তালিকা

এটি বাংলাদেশের বিদ্যালয়সমূহের তালিকা। উক্ত শিক্ষাপ্রতিষ্ঠানসমূহ হলো মাধ্যমিক বিদ্যালয় ও সর্বাধিক সাধারণ ব্যবহৃত পাঠ্যক্রম হচ্ছে জাতীয় শিক্ষাক্রম ও পাঠ্যপুস্তক, যার দুটি সংস্করণ রয়েছে, একটি বাংলা সংস্করণ এবং একটি ইংরেজি সংস্করণ। ইংরেজি-মাধ্যম স্কুলের অধিকাংশ ক্ষেত্রেই এডেক্সেল ও ক্যামব্রিজ কোর্স ব্যবহার করা হয়। অন্যান্য পাঠ্যক্রম ও ব্যবহার করা হয়। কিন্তু, তা খুবই কম। বাংলাদেশের শিক্ষা ব্যবস্থা বিশ্ববিদ্যালয় মঞ্জুরী কমিশন (বাংলাদেশ) বাংলাদেশের বিশ্ববিদ্যালয়সমূহ বাংলাদেশের বিশ্ববিদ্যালয়ের তালিকা বাংলাদেশের কলেজের তালিকা বাংলাদেশের ইনস্টিটিউটসমূহের তালিকা বাংলাদেশের মেডিকেল কলেজসমূহের তালিকা বাংলাদেশের ডেন্টাল কলেজসমূহের তালিকা বাংলাদেশে টেক্সটাইল শিক্ষা বাংলাদেশের স্থাপত্য শিক্ষা প্রতিষ্ঠানের তালিকা UFFL Colony "সোনাদিঘী উচ্চ বিদ্যালয়"। rajIT Solutions Ltd। ১৫ মে ২০১৮ তারিখে মূল থেকে আর্কাইভ করা। সংগ্রহের তারিখ ১৫ মে ২০১৮।  "সংরক্ষণাগারভুক্ত অনুলিপি"। ৭ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৯।  "Govt. Jubilee High School, Sunamganj"। Government Jubilee High School। ২২ মে ২০১৮ তারিখে মূল থেকে আর্কাইভ করা। সংগ্রহের তারিখ ২২ মে ২০১৮।  "History - Siraj Uddin Ahmed Academy"। Siraj Uddin Academy। ২ মে ২০১৮ তারিখে মূল থেকে আর্কাইভ করা। সংগ্রহের তারিখ ২ মে ২০১৮।  "কালাউক উচ্চ বিদ্যালয়"। www.kalaukhighschool.edu.bd। ২০১৯-০৪-১৫ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৪।  উইকিমিডিয়া কমন্সে বাংলাদেশের বিদ্যালয়ের তালিকা সম্পর্কিত মিডিয়া দেখুন।
এস্কেইপ ফ্রম অ্যালকাট্র্যাজ

এস্কেইপ ফ্রম অ্যালকাট্র্যাজ (ইংরেজি ভাষায়: Escape from Alcatraz) ডন সিজেল পরিচালিত কোল্ড অ্যাট্‌মসফেয়ারিক থ্রিলার। সত্য কাহিনীর উপর ভিত্তি করে নির্মীত এই ছবিটি ১৯৭৯ সালে মুক্তি পায়। যুক্তরাষ্ট্রের স্যান ফ্রান্সিসকো শহরের নিকটবর্তী অ্যালকাট্র্যাজ দ্বীপের জেলখানা থেকে তিনজন কয়েদির পালিয়ে যাওয়ার ঘটনা অবলম্বনে এর কাহিনী রচিত হয়েছে। পালানোর প্রধান পরিকল্পনাকারী কয়েদী ফ্র্যাংক মরিস-এর চরিত্রে অভিনয় করেছেন ক্লিন্ট ইস্টউড। সিনেমাটি তৈরি করা হয়েছে এস্কেইপ ফ্রম অ্যালকাট্র্যাজ নামক নন-ফিকশন বই থেকে। জে ক্যাম্পবেল ব্রুস রচিত এই বইটি ১৯৬৩ সালে প্রকাশিত হয়েছিল। অ্যালকাট্র্যাজ কারাগেরের ইতিহাস এবং সেখান থেকে পালানোর সফল ও ব্যর্থ প্রচেষ্টাগুলোই ছিল বইয়ের বিষয়বস্তু। বইয়ের একটি অংশে ফ্র্যাংক মরিস অন্য দুইজন কয়েদির পালানোর বর্ণনা আছে। এই অংশটুকু থেকেই সিনেমা করা হয়েছে। উল্লেখ্য এর আগে অ্যালকাট্র্যাজ থেকে কেউ পালাতে পারেনি, এর পরেও পারেনি। অ্যামেরিকার অন্যতম কুখ্যাত আসামীদের এখানে পাঠানো হতো। এখানে সবাইকে ব্যক্তিগত সেল দেয়া হতো এবং কঠোর তদারকিতে রাখা হতো। পালানো ছিল খুবই কষ্টকর। মরিস ও অন্য দুজন পালানোর পরপরই অ্যালকাট্র্যাজকে চিরতরে পরিত্যক্ত ঘোষণা করা হয়েছিল। জেলখানার কঠিন জীবন এবং বন্ধ হয়ে যাবার আগে এই কারাগারের অবস্থাই সিনেমাতে উঠে এসেছে। সিনেমার শেষ অংশে কিছু সূত্র দিয়ে বোঝানোর চেষ্টা করা হয়েছে যে, তারা সফলভাবে পালাতে পেরেছে। কিন্তু, তারা আদৌ পেরেছিল কি-না তা জানা যায়নি, এখন পর্যন্ত রহস্যই রয়ে গেছে। ওয়ার্ডেন মনে করেছিলেন, তারা ডুবে মারা গেছে। ক্লিন্ট ইস্টউড - ফ্র্যাংক মরিস (পালানোর প্রধান পরিকল্পনাকারী) প্যাট্রিক ম্যাকগুহান - ওয়ার্ডেন রবার্ট ব্লোজোম - ডক ফ্রেড ওয়ার্ড - জন অ্যাংলিন (মরিসের সাথে পালায়) জ্যাক টিবো - ক্ল্যারেন্স অ্যাংলিন (মরিসের সাথে পালায়, জনের ভাই) পল বেঞ্জামিন - ইংলিশ ল্যারি হ্যানকিন - চার্লি বাট্‌স (মরিসের পাশের সেলের কয়েদি যে পালাতে পারেনি) ব্রুস এম ফিশার - উল্‌ফ (মরিসকে মারার চেষ্টা করে) ফ্র্যাংক রোঞ্জিও - লিটমাস ফ্রেড স্টুথম্যান - ওয়েগনার ম্যাডিসন আর্নল্ড - জিমারম্যান ১৯৭৯ সালের ২৪শে জুন মুক্তি পাওয়ার ঐ সপ্তাহেই ছবিটি মার্কিন যুক্তরাষ্ট্রে ৫,৩০৬,৩৫৪ ডলার আয় করে। ৮১৫টি হলে তা দেখানো হয়েছিল। সব মিলিয়ে যুক্তরাষ্ট্রে এর আয় ছিল ৪৩,০০০,০০০ মার্কিন ডলার। সমালোচকদের কাছেও ছবিটি প্রশংসিত হয়েছে। রটেন টম্যাটোস-এ এর রেটিং ৯৩%, অর্থাৎ তাদের সংগৃহীত রিভিউগুলোর শতকরা ৯৩টিতেই এ ছবির প্রশংসা করা হয়েছে। রিভিউ অবশ্য বেশি না,মাত্র ১৪টি। উচ্ছসিত প্রশংসা না করলেও অধিকাংশই একে সাধারণের চেয়ে ভাল প্রিজন ব্রেক চলচ্চিত্র হিসেবে আখ্যায়িত করেছেন। ছবির শুরুতেই মাউন্ট সাট্রো টাওয়ার দেখানো হয় এবং পাশে লেখা দেখা যায়, ছবির সময়কাল ১৯৬০ সাল। অথচ এই টাওয়ারের নির্মাণ কাজ শুরু হয়েছে ১৯৭১ সালে এবং শেষ হয়েছে ১৯৭২ সালে। মরিস যখন কাঠের সাথে ধাতু দিয়ে তৈরি খণ্ডটি মেটাল ডিটেক্টরের মধ্য দিয়ে নিয়ে যায়, তখন পাশে একটি ওসিলোস্কোপ দেখা যায়। এ ধরনের ওসিলোস্কোপ ১৯৭০-এর দশকে বাজারে এসেছে। মনিসকে যখন নৌকায় করে অ্যালকাট্র্যাজ জেলে নিয়ে আসা হচ্ছিল তখন নৌকার উপর একটি রাডার ঘুরতে দেখা যায়। এ ধরনের রাডারও ১৯৭০-এর দশকে নির্মীত হয়েছে। ইন্টারনেট মুভি ডেটাবেজে এস্কেইপ ফ্রম অ্যালকাট্র্যাজ (ইংরেজি) রটেন টম্যাটোসে Escape from Alcatraz (ইংরেজি)
মোহনপুর ইউনিয়ন, মতলব উত্তর

মোহনপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন। মোহনপুর ইউনিয়নের আয়তন ৪,৯০০ একর। ২০১১ সালের পরিসংখ্যান অনুযায়ী মোহনপুর ইউনিয়নের জনসংখ্যা ১৯,২০৮ জন। এর মধ্যে পুরুষ ৯,৭১৭ জন এবং মহিলা ৯,৪৯১ জন। মোট পরিবার ৪,০৬৩টি। মতলব উত্তর উপজেলার পশ্চিমাংশে মোহনপুর ইউনিয়নের অবস্থান। এ ইউনিয়নের উত্তরে কলাকান্দা ইউনিয়ন, পূর্বে ছেংগারচর পৌরসভা ও গজরা ইউনিয়ন, দক্ষিণে জহিরাবাদ ইউনিয়ন ও এখলাছপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন অবস্থিত। মোহনপুর ইউনিয়ন মতলব উত্তর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। ২০১১ সালের পরিসংখ্যান অনুযায়ী মোহনপুর ইউনিয়নের সাক্ষরতার হার ৫৯.৩%। দশানী মোহনপুর উচ্চ বিদ্যালয়, মাথাভাঙ্গা আদর্শ উচ্চ বিদ্যালয়, পাচআনী আদর্শ উচ্চ স্কুল,আলী আহমেদ মিয়া মহাবিদ্যালয় ১.মোহনপুর বাজার ২.মাথাভাঙ্গা বাজার মোফাজ্জল হোসেন চৌধুরী মায়া — বীর বিক্রম খেতাবপ্রাপ্ত বীর মুক্তিযোদ্ধা। ওয়াহিদউদ্দিন আহমেদ — বুয়েট এর তৃতীয় উপাচার্য ও তত্বাবধায়ক সরকারের সাবেক উপদেষ্টা মতলব উত্তর উপজেলা মতলব উত্তর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১০ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
দ্য টরেন্টস অব স্প্রিং

দ্য টরেন্টস অব স্প্রিং (ইংরেজি: The Torrents of Spring) হল আর্নেস্ট হেমিংওয়ে রচিত উপন্যাসিকা। এটি ১৯২৬ সালে প্রকাশিত হয়। "আ রোম্যান্টিক নভেল ইন অনার অব দ্য পাসিং অব আ গ্রেট রেস" উপ-শিরোনামে লেখা বইটিকে হেমিংওয়ে লেখকদের জগতকে ব্যঙ্গ করতে ব্যবহার করেছেন। এটি হেমিংওয়ের প্রথম দীর্ঘ কাজ এবং তিনি এটি শেরউড অ্যান্ডারসনের ডার্ক লাফটার-এর ব্যঙ্গ হিসেবে রচনা করেছেন। ধারণা করা হয় হেমিংওয়ে দ্য টরেন্টস অব স্প্রিং রচনা করেছিলেন তার প্রকাশক বনি অ্যান্ড লিভরাইটের সাথে তার চুক্তি থেকে বের হয়ে আসার লক্ষ্যে, যদিও হেমিংওয়ে তা অস্বীকার করেন। এই বইটি প্রত্যাখ্যান করার মধ্য দিয়ে বনি অ্যান্ড লিভরাইট তাদের চুক্তি বাতিল করেন। তার চিঠিতে হেমিংওয়ে তার উপন্যাসিকার জন্য খুবই দরদ প্রদর্শন করেন। তিনি ১৯২৬ সালের মে-জুলাই মাসে শেরউড অ্যান্ডারসনের কাছে প্রতিবেদন পাঠান যে তার প্রথম দীর্ঘ কাজের অনুপ্রেরণা ছিল তার "পুল পাঞ্চ"গুলো প্রত্যাখ্যান করা এবং অ্যান্ডারসনের কাজ থেকে উদ্যম লাভ এবং বনি অ্যান্ড লিভরাইটের সাথে তার চুক্তি বাতিল না করা। দশ দিনে রচিত দ্য টরেন্টস অব স্প্রিং ছিল দাম্ভিক লেখকদের নিয়ে ব্যঙ্গ-রচনা। হেমিংওয়ে ১৯২৫ সালের ডিসেম্বর মাসের শুরুতে বইটির পাণ্ডুলিপি জমা দেন এবং মাসের শেষভাগে কাজটি প্রত্যাখ্যাত হয়। ১৯২৬ সালের জানুয়ারি মাসে ম্যাক্স পারকিন্স স্ক্রিবনার্স থেকে দ্য টরেন্টস অব স্প্রিং এবং তার অনাগত কাজগুলোও প্রকাশ করতে সম্মতি জানান। দ্য টরেন্টস অব স্প্রিং বইটি ১৯২৫ সালের মে মাসে স্ক্রিবনার্স থেকে প্রকাশিত হয়। প্রথম সংস্করণের ১২৫০ কপি মুদ্রণ বের হয়। উপন্যাসিকাটি মিশ্র প্রতিক্রিয়া লাভ করে, যদিও এটি অন্য লেখকদের প্রতি সমালোচনামূলক। সমালোচকদের কাছে কাজটি প্রত্যাখ্যাত হয় এবং তারা এই কাজটিকে একই বছর তার প্রকাশিত দ্য সান অলসো রাইজেস-এর তুলনায় কম গুরুত্বপূর্ণ হিসেবে দেখেন। তার সে সময়ের স্ত্রী হ্যাডলি রিচার্ডসন মনে করেন অ্যান্ডারসনের চরিত্রায়ন খুবই নোংরা ছিল; জন ডস প্যাসস বইটিকে মজাদার বিবেচনা করেন, কিন্তু তা প্রকাশিত হোক তা চাননি। অন্যদিকে এফ. স্কট ফিট্‌জেরাল্ড উপন্যাসিকাটিকে শ্রেষ্ঠকর্ম বলে বিবেচনা করেন। খুব কম সমালোচনাই বইটির পক্ষে ছিল এবং বইটিকে হেমিংওয়ের পরবর্তী কাজের তুলনায় কম গুরুত্বপূর্ণ হিসেবে গণ্য করা হয়। "The Torrents of Spring"। গুডরিডস। সংগ্রহের তারিখ ২০ এপ্রিল ২০১৯।  মেলো ১৯৯২, পৃ. ৩১৭ বেকার ১৯৮১, পৃ. ২০৫, ২১০, ২১৮ মেলো ১৯৯২, পৃ. ৩২১ অলিভার ১৯৯৯, পৃ. ৩৩০ মেয়ার্স ১৯৮৫, পৃ. ১৬৮ বেকার, কার্লোস এস. (১৯৮১)। Ernest Hemingway: Selected Letters 1917-1961। নিউ ইয়র্ক: চার্লস স্ক্রিবনার্স সন্স। আইএসবিএন 0-684-17658-0।  স্কট, বার্গ এ. (১৯৭৯)। Max Perkins: Editor of Genius। নিউ ইয়র্ক: ওয়াশিংটন স্কয়ার প্রেস। আইএসবিএন 0-671-46847-2।  মেলো, জেমস আর. (১৯৯২)। Hemingway: A Life Without Consequences। নিউ ইয়র্ক: হৌটন মিফলিন। আইএসবিএন 0-395-37777-3।  মেয়ার্স, জেফ্রি (১৯৮৫)। Hemingway: A Biography। লন্ডন: ম্যাকমিলান পাবলিশার্স। আইএসবিএন 0-333-42126-4।  অলিভার, চার্লস এম. (১৯৯৯)। Ernest Hemingway A to Z: The Essential Reference to the Life and Work। নিউ ইয়র্ক: চেকমার্ক। আইএসবিএন 0-8160-3467-2।
বক্রেশ্বর শক্তিপীঠ

পশ্চিমবঙ্গের বক্রেশ্বর শক্তিপীঠ বীরভূম জেলার পাপহরা নদীর তীরে অবস্থিত।এটি সিউড়ি শহর থেকে ২৪ কিমি এবং কলকাতা থেকে ২৪০ কিলোমিটার দূরে । মন্দির স্থাপত্য রেখ-দেউলরীতির। মন্দির কমপ্লেক্সের অভ্যন্তরে মহিশমর্দিনী ও বক্রেশ্ব‌র মন্দির। প্রাক্তন প্রাচীন দেবীর প্রাচীন চিত্রকর্মগুলি ভারতের প্রত্নতাত্ত্বিক জরিপ দ্বারা সুরক্ষিত। দেবী সতীর ভ্রূযুগলের মধ্যবর্তী অংশ বা তার মন এই অঞ্চলে পতিত হয়েছিলেন যখন ভগবান বিষ্ণু, শিব বিহীন দক্ষ যজ্ঞে স্বেচ্ছায় প্রান বিসর্জনকারিনী সতীর দেহ সুদর্শন চক্র দিয়ে খণ্ডিত করেছিলেন।খণ্ডিত অংশগুলি পরে এক একটি মন্দিরে পরিণত হয় ও শক্তিপীঠে পরিণত হয়। দেবী এখানে মহিষমর্দিনী।ভৈরব বক্রনাথ। কথিত আছে সত্যযুগে লক্ষ্মী ও নারায়ণএর বিয়েতে সুব্রত মুনিকে ইন্দ্র অপমান করেন।রাগে ঋষির দেহ আট বাঁকে বেঁকে যায়। তিনি অষ্টা‌বক্র ঋষি নামে পরিচিত হন। মহামুনি অষ্টাবক্র এখানে শিবের তপস্যা করেন ও পাপহরা নদীতে স্নানের পর পাপমুক্ত হন।তার নামে তাই মহাদেবের নাম এখানে বক্রেশ্বর বা বক্রনাথ। এটি অন্যতম একটি মহাশক্তি পীঠ হিসেবে বিবেচিত। এখানে দেবী মহিষমর্দিনী (মহিষাসুর বধকারী) ও ভৈরব বক্রনাথ বা বক্রেশ্বর।দেবীর পিতলের মূর্তি ও দশভুজা। পাপহরা নদী পাপমুক্ত করে বলা হয়।এ নদীতেই মহামুনি অষ্টাবক্র স্নান করেছিলেন। এই অঞ্চল বিশেষ করে তার প্রাকৃতিক সৌন্দর্য জন্য পরিচিত । এ অঞ্চলের আশেপাশে দশটি উষ্ণ প্রস্রবণ রয়েছে - পাপহরা গঙ্গা, বৈতরণী গঙ্গা, খরকুণ্ড, ভৈরবকুণ্ড, অগ্নিকুণ্ড, দুধকুণ্ড, সূর্যকুণ্ড, শ্বেতগঙ্গা, ব্রহ্মাকুণ্ড, অমৃতকুণ্ড।এগুলোতে স্নান করলে রোগমুক্তি হয়। প্রতিটি প্রস্রবণের কাছে শিবলিঙ্গ‌ আছে।শ্বেতগঙ্গার কাছে এক পুরনো বট গাছের তলায় ভগ্ন হরগৌরী মূর্তি রয়েছে। এখানে শিবরাত্রিতে প্রচুর লোক পূজা দিতে আসে ও বিরাট মেলা বসে। সেনগুপ্ত, দয়াল। "সতীপীঠের টানেই আসেন দেশবিদেশের পর্যটক - Anandabazar"। anandabazar.com (ইংরেজি ভাষায়)। সংগ্রহের তারিখ ২০১৯-০৪-২০।  "BAKRESHWAR TEMPLE - WEST BENGAL TOURISM"। www.wbtourismgov.in। ২০২০-১২-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৪-২০।  উইকিমিডিয়া কমন্সে বক্রেশ্বর শক্তিপীঠ সংক্রান্ত মিডিয়া রয়েছে। প্রবেশদ্বার:  হিন্দুধর্ম ভারত পশ্চিমবঙ্গ
এখলাছপুর ইউনিয়ন

এখলাছপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন। এখলাছপুর ইউনিয়নের আয়তন ৫,০০১ একর। ২০১১ সালের পরিসংখ্যান অনুযায়ী এখলাছপুর ইউনিয়নের জনসংখ্যা ১৪,৩০১ জন। এর মধ্যে পুরুষ ৭,২১৩ জন এবং মহিলা ৭,০৮৮ জন। মোট পরিবার ৩,০৩৯টি। মতলব উত্তর উপজেলার দক্ষিণ-পশ্চিমাংশে এখলাছপুর ইউনিয়নের অবস্থান। এ ইউনিয়নের উত্তরে মোহনপুর ইউনিয়ন, পূর্বে জহিরাবাদ ইউনিয়ন, দক্ষিণে চাঁদপুর সদর উপজেলার রাজরাজেশ্বর ইউনিয়ন এবং পশ্চিমে শরীয়তপুর জেলার ভেদরগঞ্জ উপজেলার কাঁচিকাটা ইউনিয়ন অবস্থিত। এখলাছপুর ইউনিয়ন মতলব উত্তর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। ২০১১ সালের পরিসংখ্যান অনুযায়ী এখলাছপুর ইউনিয়নের সাক্ষরতার হার ৫০.২%। এখলাছপুর উচ্চ বিদ্যালয় চরকাশিম উচ্চ বিদ্যালয় ৬৮ নং পশ্চিম এখলাছপুর সরকারি প্রাথমিক বিদ্যালয় বর্তমান চেয়ারম্যান: মফিজুল ইসলাম মুন্না ঢালী। মতলব উত্তর উপজেলা মতলব উত্তর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৬ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
জহিরাবাদ ইউনিয়ন

জহিরাবাদ বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন। জহিরাবাদ ইউনিয়নের আয়তন ২,৯৩৫ একর। ২০১১ সালের পরিসংখ্যান অনুযায়ী জহিরাবাদ ইউনিয়নের জনসংখ্যা ১২,১৮৩ জন। এর মধ্যে পুরুষ ৬,১৪০ জন এবং মহিলা ৬,০৪৩ জন। মোট পরিবার ২,৫১০টি। মতলব উত্তর উপজেলার দক্ষিণ-পশ্চিমাংশে জহিরাবাদ ইউনিয়নের অবস্থান। এ ইউনিয়নের পূর্বে ফরাজিকান্দি ইউনিয়ন ও ফতেপুর পশ্চিম ইউনিয়ন, উত্তরে মোহনপুর ইউনিয়ন, পশ্চিমে এখলাছপুর ইউনিয়ন ও মেঘনা নদী এবং দক্ষিণে মেঘনা নদী ও চাঁদপুর সদর উপজেলার রাজরাজেশ্বর ইউনিয়ন অবস্থিত। জহিরাবাদ ইউনিয়ন মতলব উত্তর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। ২০১১ সালের পরিসংখ্যান অনুযায়ী জহিরাবাদ ইউনিয়নের সাক্ষরতার হার ৮০.০৪%। উচ্চ বিদ্যালয় ১ টি, সরকারি প্রাথমিক বিদ্যালয় ৬ টি, ৯নং নাওভাঙা সরকারি প্রাথমিক বিদ্যালয় ৮নং চরউমেদ আইডিয়াল কিন্ডারগার্টেন মাদ্রাসা ৪ টি। ৯ নং ওর্য়াড খাসকান্দির খাল বামের বাজার মিতালি বাজার, চরউমেদ বাজার, লেংটার বাজার মেঘনা নদীর পাড়। চরউমেদ পদ্মা মেঘনার মিলনস্থল। সোলেমান লেংটার বাসস্থান । বর্তমান চেয়ারম্যান : গাজি সেলিম রেজা ওর্য়াড সদস্য :আলাউদ্দিন সরকার ওর্য়াড সদস্য :ইউসুফ বেপারী ওর্য়াড সদস্য :মানিক সরকার ওর্য়াড সদস্য :দেলোয়ার হোসেন মল্লিক ওর্য়াড সদস্য :কাজল বেপারী ওর্য়াড সদস্য :মোহাম্মদ হোসেন প্রধান ওর্য়াড সদস্য :মোখলেছ ঢালী ওর্য়াড সদস্য  : ওর্য়াড সদস্য  : ১,২,৩ ওর্য়াড সদস্য: জ্যোৎস্না ৪,৫,৬ ওর্য়াড সদস্য: ৭,৮,৯ ওর্য়াড সদস্য:ছালাতুন নেছা মতলব উত্তর উপজেলা মতলব উত্তর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১০ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
রাজা মুরাদ

রাজা মুরাদ (জন্ম ২৩ই আগস্ট ১৯৪৬) হলেন একজন ভারতীয় অভিনেতা যিনি প্রাথমিকভাবে হিন্দি চলচ্চিত্রে কাজ করেন। তিনি ২৫০টির বেশি বলিউড চলচ্চিত্রে অভিনয় করেছেন, যার পাশাপাশি তিনি কিছু ভোজপুরি এবং অন্যান্য আঞ্চলিক ভাষার চলচ্চিত্র এবং টিভি ধারাবাহিকেও অবির্ভূত হয়েছেন। তিনি অনেক প্রকারের ভূমিকায় অভিনয় করেছেন, ১৯৭০-এর দশকে সহানুভূতিশীল ভাই এবং পার্শ্ব ব্যক্তিত্ব থেকে দ্রুতগতিতে ১৯৮০-এর দশক এবং পরবর্তীতে ৯০-এর দশকে অসৎ ভূমিকায়। Pandit, Mobin (১৯ আগস্ট ২০১৩)। "Gooftgoo with Raja Murad"। Newschannel। সংগ্রহের তারিখ ১৩ ফেব্রুয়ারি ২০১৫।  উইকিমিডিয়া কমন্সে রাজা মুরাদ সংক্রান্ত মিডিয়া রয়েছে। ইন্টারনেট মুভি ডেটাবেজে রাজা মুরাদ (ইংরেজি)
ডন সিজেল

ডোনাল্ড সিজেল (ইংরেজি ভাষায়: Donald Siegel) (২৬শে অক্টোবর, ১৯১২ - ২০শে এপ্রিল, ১৯৯১) ছিলেন প্রভাবশালী মার্কিন চলচ্চিত্র পরিচালক ও প্রযোজক। তিনি ডোনাল্ড সিজেল ও ডন সিজেল উভয় নামেই পরিচিত ছিলেন। Star in the Night (১৯৪৫) The Verdict (১৯৪৬) Night Unto Night (১৯৪৭) The Big Steal (১৯৪৯) Duel at Silver Creek (১৯৫২) Count the Hours (১৯৫৩) China Venture (১৯৫৩) Riot in Cell Block ১১ (১৯৫৪) Private Hell ৩৬ (১৯৫৪) The Blue and Gold (১৯৫৫) Invasion of the Body Snatchers (১৯৫৬) Crime in the Streets (১৯৫৬) Baby Face Nelson (১৯৫৭) Spanish Affair (১৯৫৭) The Gun Runners (১৯৫৮) The Lineup (১৯৫৮) Hound Dog Man (১৯৫৯) Edge of Eternity (১৯৫৯) Flaming Star (১৯৬০) Hell Is for Heroes (১৯৬২) The Killers (১৯৬৪) The Hanged Man (১৯৬৪) Stranger on the Run (১৯৬৭) Coogan's Bluff (১৯৬৮) Madigan (১৯৬৮) Two Mules for Sister Sara (১৯৭০) The Beguiled (১৯৭১) ডার্টি হ্যারি (১৯৭১) Charley Varrick (১৯৭৩) The Black Windmill (১৯৭৪) The Shootist (১৯৭৬) Telefon (১৯৭৭) এস্কেইপ ফ্রম অ্যালকাট্র্যাজ (১৯৭৯) Rough Cut (১৯৮০) Jinxed (১৯৮১) ইন্টারনেট মুভি ডেটাবেজে Don Siegel (ইংরেজি) Senses of Cinema: Great Directors Critical Database An Academy Salute to Don Siegel, With Curtis Hanson and Clint Eastwood